เบคบูน เป็นร้านเค้กเล็กๆในตัวเมืองชล ที่บอกว่าเล็กคือในร้านมีประมาณ 3 โต๊ะ โต๊ะนึงนั่งได้ 2-3 คน บรรยากาศในร้านอบอวลไปด้วยความน่ารัก มุ้งมิ้ง หวานแหวว ตกแต่งร้านได้น่ารักมากค่ะ ชอบมากๆ

เค้กที่นี่เป็นโฮมเมด มีหลากหลายเลยค่ะ ราคาไม่แพงชิ้นละประมาณ 70 บาท รสชาติก็ใช้ได้ ที่เราสั่งก็มีเค้กมะพร้าวอร่อยหอมหวาน เครปเค้กสตอเบอร์รี่ก็อร่อยค่ะ แต่เค้กช็อกโกแลตไม่ค่อยรู้สึกถึงความเป็นช็อคโกแลตเท่าไร ตัวเนื้อเค้กไม่นุ่ม นอกจากนี้ที่ร้านมีชาเอิร์ลเกรย์เสิร์ฟให้ฟรีด้วยค่ะ ใส่เซ็ตกาลายจุดมาให้น่ารักเชียว ชาหอมอร่อยค่ะ

โดยรวมชอบการตกแต่งร้านมากที่สุด ในตัวเมืองชลไม่ค่อยเห็นร้านแบบนี้ ถ่ายรูปเล่นเพลินเลย